Daniella Sya

Daniella Sya Yeng Yeng (; lahir 8 Ogos 1988) merupakan seorang pelakon dan model wanita Malaysia. Memulakan kerjaya hiburan di Singapura, Sya muncul dalam beberapa kredit televisyen dan filem termasuk Love You You (2011) dan Keong Saik Street (2012).Daniella Sya biodata The Smart Local. Dicapai pada 15 Jun 2019. Beliau kembali ke Malaysia selepas sedekad membina nama di Kota Singa dan sejak itu telah membintangi beberapa drama TV dan filem.

Kerjaya
Sya memulakan kerjayanya sebagai model pada usia 16 tahun, seterusnya muncul dalam iklan dan majalah. Pada usia 20 tahun, beliau memulakan kerjaya lakonan menerusi telefilem Bezanya Cinta yang dibintangi oleh Hannah Tan pada tahun 2008.

Beliau seterusnya menjadi penyampai radio Lite dan mengacarakan rancangan Astro hitz bertajuk SPIN, dan juga muncul dalam filem pendek interaktif Drive & Seek oleh Mercedes-Benz. Pada tahun 2013, Sya dilantik sebagai duta Yahoo! Malaysia. 

Beliau berhijrah ke Singapura dan mendapat peranan sebagai pelakon pembantu dalam siri mini Keong Saik Street pada tahun 2012. Pada tahun berikutnya beliau mendapat peranan utama sebagai pegawai polis Tan Siew Lan dalam drama jenayah Mata Mata, mengisahkan kehidupan pegawai polis wanita pada tahun 1950-an. Pada tahun 2014, beliau menjayakan watak sebagai peronda jenayah pantai Jenny dalam satu lagi siri televisyen Singapura yang dipanggil S.O.S. (3). Pada tahun yang sama beliau menyertai Lush 99.5FM sebagai penyampai untuk Lush Mornings with Daniella Sya. Beliau telah bekerja sebagai penyampai radio di Red FM dan Lite FM.

Pada tahun 2017, Sya muncul dalam drama Miss Kapten Cikgu Waiz lakonan Neera Azizi dan Erwin Dawson dan siri drama aksi DO(S)A, serta telefilem Jongkong.

Dalam tahun 2018 sahaja, Sya muncul dalam beberapa drama Melayu termasuk Isteri Bukan Untuk Disewa (Astro Ria) dan Bahagia Bukan Bidaan (TV3).

Beliau terpaksa menolak tawaran berlakon di Hollywood kerana menyifatkan dirinya belum bersedia.

Sya bakal muncul dalam filem Alam: Kingdom Resurrection, sebuah filem kerjasama antara Amerika Syarikat dan Malaysia; telefilem Biar Aku Jadi Imammu dan Lafaz Terindah untuk RTM dan filem Takut Ke Tak.

Pada tahun 2022, beliau berlakon bersama Diana Danielle dan Aiman Hakim Ridza dalam She Was Pretty yang disiarkan di Viu dengan memegang watak sebagai Kejora, kemudian berlakon dalam filem Talbis Iblis dan Abang Long Fadil 3. Setahun kemudian Sya berlakon dalam telefilem Suzanne Wo Ai Ni.

Kehidupan peribadi
Sya dilahirkan di Sungai Petani, Kedah, dan dibesarkan di Kuala Lumpur. Beliau fasih berbahasa Bahasa Kantonis, Melayu dan Inggeris. Selain itu, beliau juga pernah mendalami ilmu persilatan selama lebih dari 10 tahun.

Pada Mac 2015, satu kenyataan di laman Facebook oleh Sya menjadi tular di media sosial di mana beliau mengadu menerima mesej teks daripada pemandu Uber yang beliau terima dari dua minggu sebelum itu, cuba membuat perbualan biasa dengannya. Ini merupakan kali ketujuh insiden seperti ini berlaku. Berikutan sokongan dan tanggapan daripada orang yang berkongsi kejadian serupa di dalam pos, Sya membuat aduan rasmi dengan Uber. Syarikat itu memohon maaf atas kejadian itu, menggantung pemandu, dan melancarkan siasatan ke atas kejadian itu.

Pada tahun 2023, beliau menjalinkan hubungan bersama seorang lelaki Melayu/Islam.

Filemografi

Filem
 Tahun Tajuk Watak Catatan 2011 Love You You Filem pertama 2012 Hantu Air Alicia 2013 Genggam 2016  Lost in the Pacific  Wartawan di udara  2017 Kerja Kahwin Susan 2020 Takut Ke Tak Hantu Cantik 2022 Abang Long Fadil 3  Sherina  Seratus Kuncu King #3  Talbis Iblis Junaidah (muda) 2025 Keluang Man Mangsa ragut  Penampilan khas  2026  Selly Filem Indonesia

Drama
 Tahun Tajuk Watak Saluran TV Catatan 2012 Keong Saik Street Mediacorp Saluran 8  2013 Mata Mata Pegawai Tan Siew Lan Mediacorp Saluran 5  2014 S.O.S. Jenny  Mediacorp Suria 2017  Miss Kapten Cikgu Waiz  Melissa  TV3  2018 Dosa: Sacred Sin  Inspektor Michelle  Astro First Eksklusif Bahagia Bukan Bidaan  Aileen  TV3  Isteri Bukan Untuk Disewa Natasya Astro Ria2019 Aurora Aisyah Siew Lee / Aisyah TV1 Jodoh-Jodoh Annisa Daniella Astro Prima Setelah Ku Dimiliki Ann TV3 2021 Projek: Anchor SPM Tai Ying  Astro Citra Annyeonghaseyo Cikgu Maryam Wan You Astro Warna Malaysian Ghost Stories Alice Astro Ria Episod: “Nu Gui” Kisah Cinta Kita MariaTV32023 Bukan Hanya Sekadar Cinta Anne Hijrah Jannah Jannah / JanetAstro Ria 2024 Dan Mimpi Pun Berguguran Marissa Adeline (Icha) 

Telefilem
 Tahun Tajuk Watak Saluran TV 2008  Bezanya Cinta  Danielle  Astro Ria  2017 Jongkong  Sara Astro Citra 2021  Lafaz Terindah Angie / Siti Khadijah TV1 2022 Biar Aku Jadi Imammu Sarah TV1 2023 Suzanne Wo Ai Ni Suzanne TV2

Televisyen
 Tahun Tajuk Saluran TV Catatan 2010 SPIN Astro Hitz 2023 Mega Spontan (Minggu 3) Astro Warna  Penampilan khas bersama Puteri Sarah Liyana bagi mempromosikan drama Hijrah Jannah 

Web drama
 Tahun Tajuk Watak Rangkaian Catatan 2018 KL Gangster: Underworld Sherrina Iflix 2019 Ombak Rindu The Series  Sandra 2020 KL Gangster: Underworld 2 SherinaWeTV2022 Villa Kristal Alia She Was Pretty Kejora Yusoff (Jo) Viu 2023 Special Force: Anarchy Julia Disney+ Hotstar

Web filem
 Tahun Tajuk Watak Rangkaian 2023 Si Pencuri Kacak Suri Ng Tonton

Rujukan

Pautan luar





Kategori:Kelahiran 1988
Kategori:Pelakon wanita Malaysia
Kategori:Orang dari Kedah
Kategori:Orang hidup
Kategori:Pelakon wanita Malaysia abad ke-21
Kategori:Kristian Malaysia
Kategori:Peragawati Malaysia
Kategori:Orang Malaysia berketurunan Cina
Kategori:Pelakon televisyen Malaysia
Kategori:Pelakon filem Malaysia
Kategori:Penyampai radio Malaysia
Kategori:Pengacara televisyen Malaysia